JohanHeinsen/ENO huggingface dataset:
Viborger Samler, 1835-05-01
Nyheder med Dagsposten. Portugal. J Paris og London havde udbredt sig Rygter og en Revolution i republicansk Aand, hvorved Dronningen var nødt til at indskibe sig. Men disse Rygter ere nu gjendrevne ved Ankomsten af et engelsk Skib, der den 13de April har forladt Lissabon, hvor Alt dengang var roligt. Aftenen for Angrebet paa Palmellas Bopæl skulle nogle Medlemmer af de Deputeredes Kammer have holdt en hemmelig Forsamling for at raadslaae over Forholdsreglerne den næste Dag og endog have deelt de ministerielle Poster mellem sig, hvis deres Plan, der gik ud paa Ministrenes Afsættelse, lykkedes. Den større Deel af Oppositionen var fremmed for hine Machinationer og flere af dens Medlemmer beklagede i det hemmelige Møde den 3die den forrige Dags Tildragelser, medens Een paastod, at han havde Beviser i Hænderne til en Anklage mod Palmella. Resultatet af dette Møde skal være en Overeenskomst mellem Kammeret og Ministrene, ifølge hvilken der skal 1) i Henseende til Dronningens Formæling knyttes Underhandlinger med Prinds Maximilian, Hertugen af Leuchtenbergs Broder, eller med en anden Prinds, der dog ei maa høre til noget af de Fyrstehuse, der have taget Deel i den hellige Alliance, ei heller til den franske Kongefamilie og ikke maa være en Portugiser. 2) J Henseende til Arvefølgen skal Prindsesse Donna Januaria fra Brasilien bringes til Portugal og i det Tilfælde, at Donna Maria skulde døe uden Børn, erklæres for Thronarving; men hvis Brasilien ikke skulde ville lade denne Prindsesse reise, saa skulde Donna Maria Amalia (Dom Pedros Datter født 1832) udnævnes til Thronfølger inde. Lissabonske Blade melde, at Dronningen den 12te April havde modtaget et Budskab fra Pairskammeret, der bad hende at paaskynde sin ny Formæling.
Viborger Samler, 1835-05-01
Spanien. Zumalacarrequi, der den 11te havde i Onnata forenet sig med D. Carlos, angreb den 13de Bergara med 18 Batailloner og 9 Kanoner. Den 15de holdt Staden sig endnu og skulde den næst Dag undsættes. Jfølge Efterretninger fra Pamplona af 17de f. M. var Valde; ankommen til Armeen, han havde strax overtaget Commanden og var med tre Divisioner rykket mod Borunda. Mina sendte ham Gurrars Division, saa at han nu har 24 Batailloner under sin Commando.
Viborger Samler, 1835-05-01
Blandet. Efter et kort Ophold ved de syv Taarne er den tyrkiske Flaade den 30te Marts afseilet til Tripolis Den commanderes af Contreadmiralen Achmed Be og har 3000 Mand Landtropper ombord under Nedschib Pascha. Pesten i Ægypten har nu ogsaa udbredt sig udenfor Alexandria og anretter store Odelæggelser i Landet.
Viborger Samler, 1835-05-01
Jndenlandske Efterretninger. Privatbreve berette, at den almeenagtede Religionslærer, Provst Hans Bertram Trøyel, Sognepræst til St. Olai Kirke i Helsingøer, blev syg under Confirmationsacten og døde nogle Timer efter. (Dag.)¬
Viborger Samler, 1835-05-01
J Fredags blev der i Frederiksberg Aller ved Kjøbenhavn udført et Vædderidt imellem Brødrene Carl og Alexander Gauthier, staaende paa Heste, uden Saddel. Alleen skulde rides een Gang op og ned i fuld Carriere, og den Vindende have en Præmie af 50 Rbd. – Jngen vandt, thi den ene faldt af Hesten.
Viborger Samler, 1835-05-01
J Politievennen" ivrer Hr. Fuldmægtig A. Poulsen stærkt imod en særdeles skadelig Art af Jnsekter"
Viborger Samler, 1835-05-01
de saakaldte Prøveryttere, disse Vampyrer, der umærkeligt, men sikkert udsuge Statslegemets Blod, og nærer det Haab, at man, ligesom i Mecklenburg, hvor man forlængst har sat Skranker for dette Utøi," vil paalægge dem, at bidrage til Statens Fornødenheder i det Mindste lige med de Jndfødte.
Viborger Samler, 1835-05-01
Det maa for Sagførerstanden være et behageligt Beviis paa den Agtelse hvori den staaer her i Landet, at omtrent hvert tiende Valg af Deputerede og Suppleanter til Stænderforsamlingen er falden paa en Procurator, ligesom det ogsaa afgiver et agtværdigt Vidnesbyrd om den offentlige Stemning, at Vælgerne, ccleris paribus, ikke have gjort nogen Forskjel paa danske og latinske Jurister.
Viborger Samler, 1835-05-01
Under 25de De har den kgl. General-Postdirection ladet bringe til offentlig Kundskab, at der nu er etableret en Dagvogn imellem Viborg og Randers, der bliver besørget af Vognmand Laust Jørgensen i Viborg, og skal afgaae derfra hver Torsdag Formiddag Kl. 9, og retournere fra Randers Fredag Middag Kl. 1, hvorved den sættes i Forbindelse med samtlige de øvrige Dagvogne og med Bortfarten, samt at iøvrigt alle de gjældende Bestemmelser for Dagvognsbefordringen i Almindelighed tillige skulle være gjældende for Dagvognen mellem Viborg og Randers, der tager sin Begyndelse, saaledes, at den ankommer til Randers første Gang den 14de Mai næstkommende, og afgaaer derfra den følgende Dag.
Viborger Samler, 1835-05-01
Hs. M. Kongen har allernaadigst behaget at skjænke Boelsmand Søren Mikkelsen Kanne af Fuglsang, Randers Amt, for hans udviste ædle Daad den 16de Februar sidstleden (see Av. No. 41), Medaillen for Druknedes Redning, samt desforuden en Belønning af 40 Rbd. Sedler.
Viborger Samler, 1835-05-01
J Orcan-Stormen, Natten imellem den 9de og 10de April afbrændte Boddum Mølle. Jldens Aarsaa vides ikke; men det formodes, at Møllen er lø den løs om Natten, og har, ved at løbe om til den forteerte Side, antændt sig selv. (Thisted Av.)
Viborger Samler, 1835-05-03
1835. No. 56. 63de Aargang. alene privilegerede Kongelig allernaadigst Samler. Viborger Danmark og Hertugdømmene. Forsendes med Brevposten i 3die Mai Søndagen den Redigeret af E. Nerenst, trykt og forlagt af N. P. Dous.
Viborger Samler, 1835-05-03
Udenlandske Efterretninger. Frankrig. J de parisiske Journaler af 24de April læser man en Dagbefaling fra General Jaqueminot, hvor Nationalgarden underrettes om, at den fra den 5te Mai af, den Dag, paa hvilken Complotsprocessen tager sin Begyndelse, dagligen skal levere et Detaschement af 246 Jnfanterister og 17 Cavallerister til Pairsrettens Disposition. Desuden skal saalænge Processen varer, en Bataillon af den 9de 10de, 11te og 12te Legion, hvilke bestaae af Beboerne nærmest ved Luxembourg, staae færdig til paa første Opfordring at gribe til Vaaben. Heraf synes det at være indlysende, at det dog nu bliver Alvor med den store Proces. Vel have de Anklagede erholdt Tilladelse til at conferere med de af dem til deres Forsvar valgte Jndivider; men Journal de Paris gjør opmærksom paa, at man deraf ingenlunde maa drage den Slutning, at det er en Følge, at det vil blive disse tilladt at procedere for Retten. Le National beregner, at der den 5te Mai ved Forelæsningen skal være tilstede Dommerne, Advocaterne, de Anklagede, Vidnerne for og imod og Communalgarden, hvilke tilsammentagne ville udgjøre 17 a 1800 Mennesker, langt flere end den nybygte Sal kan rumme, Den store Pluralitet, Ministrene havde ved Afstemningen over det americanske Spørgsmaal, skrev sig fra, at Hr. Dupin med sit Parti stemte for dem.
Viborger Samler, 1835-05-03
Lord Cowley har sendt en Begjæring om sin Afskeed til London; han har for Kong Ludvig Philip yttret den Formodning, at han atter vilde blive afløst af Lord Granville.
Viborger Samler, 1835-05-03
Tvende Deputerede have havt en Rencontre i Vincennes-Skoven i Anledning af nogle Yttringer under Debatterne over det americanske Spørgsmaal. Efterat tvende Skud vare vexlede, modsatte Secundanterne sig Duellens Fortsættelse.
Viborger Samler, 1835-05-03
England. J Underhusets Møde den 18de begik Hr. Baring ved Forelæsningen af Listen over de nye Medlemmer af Administrati nen en Feiltagelse, ved at anføre en Sergeant O'Loughlin som General fiscal for Jrland, hvorpaa O'Connell, der sad noget bortfjernet fra ham, sprang op fra sit Sæde, ilede hen til ham og sagde: "Nei ikke Sergeanten; Michael O'Loughlin, Michael O Loughlin!" Denne Tildragelse har siden været anfort af Ministeriets Modstandere som Beviis paa den Jndflydelse, O'Connell maa have havt ved Administrationens Sammensættelse.
Viborger Samler, 1835-05-03
De til Ministre udnævnte Parlamentsmedlemmer, der maae underkaste sig nye Valg, have nok med disse at gjøre. Hr. Spring Rice synes ingen Modstand, at ville finde i Cambringe; derimod have Toryerne opstillet Candidater mod Lorderne Russell og Morpett, i Devonshire og Yorkshire og ligesaa mod Myntmesteren, Hr. Labouchere i Taunton. Nogle troe, at Lord Palmerston, der faldt igjennem med det sidste Valg i Hampshire, vil blive ophøiet til Peer, Andre, at han vil blive valgt for Morpeth, hvor Capitain Howard vil opgive sit Sæde.
Viborger Samler, 1835-05-03
The Morning Herald klager over et oprørst Flyveskrivt, fuldt af Gift og Galde. Det er isærdeleshed rettet mod Grev Grey, og har til Titel Tanker over det britiske Axistocratie." Man gjætter paa Lord Brougham som Forfatter. Le Nationetiltræder denne Meening og tilføier, at dette Skrivt, er, et af de meest veltalende og meest bittre, der nogensinde ere komne fra hans Haand.
Viborger Samler, 1835-05-03
Blandet. Breve fra Bayonne melde, at Lord Eliot og Oberst Gurwood endeligen vare afreiste til Prætendentens Hovedqvarteer; men man lovede sig intet gunstigt Resultat af deres Sendelse, da Don Carlos allerede den 23de Marts har svaret en engelsk Emissair paa de ham af denne gjorte Forslag, at Alt, hvad han kunde love, var en almindelig Amnestie.
Viborger Samler, 1835-05-03
Nylig steg en ung Mand, man siger, en Student, ved Gjennemreisen gjennem Bückeburg af i en derværende Gjæstgivergaard, for den næste Morgen at reise videre. Verten spurgte efter hans Pas, og da han svarede, at han intet havde, saa betydede hiin ham, at han ikke kunde modtage ham, da Politie anordningerne vare meget strænge med Hensyn til de Reisendes Pas, og at der var fastsat en Mulct af 10 Rdlr. for Forsømmelsen af at affordre Fremmede, især Studenter, deres Pas. Den Fremmede tilbød sig at erlægge denne Sum, naar han vilde give ham Natteqvarteer. Verten holdt sig forpligtet til, at anmelde denne Sag for Politiet, der da strax afsendte en Officiant, for at afhente den Fremmede, at han kunde legitimere sig angaaende sin Person og Reise. Men paa Veien til Politiebureauet fremdrog den Fremmede pludseligen en Dolk og stødte sig den i Hjertet. Stødet traf saa godt, at den unge Mand strax opgav Aanden. Man har Jntet fundet hos ham, der kunde give Oplysning om hans Navn og Forhold, og man veed endnu ikke, hvorfra han er kommen eller hvilken Familie han tilhører. Man troer, at hans Hensigt var at naae den hollandske Grændse. Jfølge J. des Debats har Keiser Ferdinand aldeles benaadet den til carcere duro dømte Grev Gonfalonieri og den til 20 Aars Fængsel, dømte Grev Casteglig. Ogsaa skal Fangernes Lod, paa Spielberg være formildet og Keiseren af egen Drivt have forkortet en Prinds Belgiøjoso's 2 Aars Straf til tre Maaneders.
Viborger Samler, 1835-05-03
Jfølge The Cork-Herald havde en Officier ombord paa Krigsbriggen Buzzard skrevet, at Briggen den 18de Septbr. i Nærheden af Øen Fernando Po havde efter 7 Timers Jagt og 45 Minuters haardnakken Kamp opbragt Skibet. Formidable, commanderet af en spansk Søfficier i kongelig Uniform, med ikke færre end 720 Slaver - et overordentligt Antal – og sendt Skibet til Sierra Leone. Spanierne havde 6 Døde, 5 haardt og 9 let Saarede, Buzzard 2 haardt og 4 let Saarede. Denne Tildragelse torde foranledige den engelske Regjering til at gjøre den madridske Regjering Forestillinger, da denne ifølge Parisertractaten af 1817 har opgivet Slavehandelen.
Viborger Samler, 1835-05-03
De engelske Coloniers Tilstand paa Ny Seeland er ynkelig. De Jndfødte have plyndret og afbrændt Husene, og to Skibe ere afgaaede fra Sidney, for at afhente Europæerne og deres Eiendomme.
Viborger Samler, 1835-05-03
Cometen vil endnu ikke komme til at spolere Verden. Hr. Littrow, Directeur for det astronomiske Observatorium i Wien, har fra det gode Haabs Forbierg, fra den berømte Astronom Herschel erholdt den paafaldende Efterretning, at den saa meget omtalte, med saa megen Skræk i August d. A. forventede Halleyske Komet slet ikke vil blive synlig, idet denne allerede for rum Tid siden har forandret sin Retning og antaget nye Baner. En interessant Meddelelse desangaaende forventes snart at forlade Pressen.
Viborger Samler, 1835-05-03
Jndenlandske Efterretninger.
Viborger Samler, 1835-05-03
Kjøbenhavn. Digteren Andersen skriver nu ikke meere saa godt som for, han er vist udtømt, ja, det har jeg saamænd længe ventet," saaledes er Digteren bleven omtalt hist og her i nogle af Hovedstadens Cirkler, netop maaskee der, hvor han ved sin første Fremtræden allermeest forkjæledes og næsten forgudedes. Men at han ikke er udtømt, og at han tvertimod har svunget sig til en mærkelig, for ukjendt Høide, har han ved sin Improvisator, nylig paa en glimrende Maade lagt for Dagen. Den giengiver os hele Jtaliens rige, fremmede Natur. Bogen er en Roman, men den er for os tillige en Reisebeskrivelse. Digteren har øiensynligen udhævet det Mærkeligste af hvad han har seet i Landet og dette ligger da for vore Øine, opfattet med en sjelden poetisk Evne. (Søndagsbl.)
Viborger Samler, 1835-05-03
Ved Høiesteret ere Niels Laursen Alling, Carl Edvard Blok og Peder Sørensen Herschind, samt dennes Hustru, Maren Laursdatter, Alle i Aarhuus Arrest (imod hvem der af Justitsen var anlagt Sag, deels for at have forfærdiget og udgivet falske Fem rigsbankdaler-Sedler, deels for at have været vidende derom og deeltaget deri samtlige dømte at have deres Ære og Liv forbrudt.
Viborger Samler, 1835-05-03
Efter Generaltoldkammerets Opgivelse, meddeelt i "Fædrelandet i en Afhandling om Consumtionsvæsenet af Overlærer Hage, var Beløbet af Consumtionen i 1832 følgende: 1) Jndførselsconsumtionen i Kbhvn. 190,439, i det øvrige Danmark 216,092, tilsammen 406,531. 2) Consumtionen af Korns Formaling til andet Brug end Brændeviin, i Kbh. 134,393, i d. øvr. D. 97,665, tils. 232,058. 3) Consumtion af Korn til Brændeviin samt Afgiften af Redskaberne, i Kbh. 333,785, i d. øvr. D. 377,294, tilf. 711,079. 4) Personelconsumtionen udenfor Kbh. 3427. Den udgjør saaledes ialt for Kbh. 658,617, for d. ovr. Danm. 694,478, Summa 1,353,095 ; Alt i Rbd. Sølv. Af dette Beløb udgjør altsaaBrændeviinsafgiften over Halvdelen.
Viborger Samler, 1835-05-03
Efterretninger fra St. Croix, af 9de Marts, indeholde Klager over den ualmindelige Mangel paa Regn, hvorfor Høsten vil faae et meget tarveligt Udfald.
Viborger Samler, 1835-05-03
Paa Slesvig-Holsteens Vestkyst er Fodermangelen, som Følge af Tørken ifjor, saa trykkende, at man paa mange Steder i Ditmarsken allerede har seet sig nødt til at drive Ungvæget ud¬
Viborger Samler, 1835-05-03
Det beckerske Skuespillerselskab opholder sig endnu i Fredericia, hvor dets Forestillinger sædvanligt have været givne for fuldt Huus og ofte ere blevne beærede med Hs. Kgl. Høihed Prinds Frederik Carl Christians høie Nærværelse. Hr. Pöschel giver sammesteds Gjæsteroller, og i Hr. Neu pert, en tænkende Skuespiller, der altid med megen Takt veed at behandle sine Roller, har Selskabet gjort en saare heldig Acqvisition. (Veile Av.)
Viborger Samler, 1835-05-03
Brandvæsenet i Horsens er nu organiseret.
Viborger Samler, 1835-05-03
som et Brandcorps, hvis Overcommando, ifølge allerhøieste Approbation, føres af Byens Politimester som Major, og iøvrigt commanderes af en Capitain, to Premierlieutenanter og fire Secondlieutenanter, hvilke udnævnes af Amtet, og tillades at bære de Distinctions-Epauletter, som ere reglementerede for Kjøbenhavns Brandcorps, dog uden Rang. - De udnævnte Officerer ere: Kjøbmand og eligeret Borger Eske Kiær til Capitain; Boghandler og Bogbinder samt eligeret Borger C. Holst og Muurmester N. Høstmark til Premierlieutenanter; Snedkermester Andreas Fischer, Kunstdreier J. P. Fischer, Snedkermester L. Thuesen og Farver M. Jacobsen til Secondlieutenanter.
Viborger Samler, 1835-05-03
Ogsaa over Aarhuus Kjøbstads occonomiske Tilstand ved Slutningen af Aaret 1833 har nu Magistraten og de eligerede Borgere udgivet en Udsigt. (Faaes hos Jessen i Aarhuus for 1 Mk.)¬
Viborger Samler, 1835-05-03
J Randers Avis læses under "Jndsendt." Ved at læse Laurs Pinds Jndrykkelse i No. 35 af Randers Avis, randt mig den gamle Jsaaks Ord i Tankerne, nemlig: Røsten er Jacobs, men Hænderne ere Esaus Hænder. – Jeg troer meget gjerne, at Laus Pind hverken havde ønsket eller ventet, at blive valgt til Deputeret ved Stænderforsamlingen, og har vel altsaa heller ikke selv tilskyndet nogen til at stemme paa sig, men at det dog er en almindelig Omtale, at en stor Deel af Vælgerne bleve tilskyndede at stemme paa ham, dette er ham vist heller ikke ubekjendt. - Jeg troer ogsaa, at Laus Pind har den bedste Villie for den gode Sag, samt at han er en fornuftig, duelig og retskaffen Mand i Bondestand; men at hans Dygtighed skulde være saa meget bekjendt iblandt alle de Vælgere, som stemte paa ham, at dette gjorde udslaget for hans Valg, det troer jeg neppe, og han troer det vist heller ikke selv. 3 April 1835. Gaardbruger i det 16de Valgdistrict.
Viborger Samler, 1835-05-03
Døde. Kjøbenhavn: Etatsraad Wexelsen; Directeur for den grønlandske Handel; Baronesse Leopoldine Rosenkrantz; Justitsraad Kilde; Fru Professorinde, Thiele f. Holten; Justitsraadinde Clara Magens f. Holst, Enkefrue A. M. Ursin; Amalia Thorkildsen; Adolphine Jermin f. Friis. Svendborg: Henriette Theist, f. Wegener, 50 Aar. – Dyhvad, Proprietair L. Gleerup, 55 Aar. - Grenaae: Krigsraad, Told- og Consumtions-Jnspecteur, R. af D. F. W. Stark. - Grønderup Skole, Skolelærer Lorenz Poulsen, 31 Aar. – Zagax Prig.: Albertine Rafn, 29 Aar gl., af Skarlagensfeber. – Odense Henriette Blesberg. – Pinneberg, Conferentsraad og Amtsforvalter Matthiesen. – Kiel Professor Gensichen. – Rendsborg: Fru Oberstlieuten. Caroc f. Vandis. – Skanderborg: Marie Weng, f. Frausing, 49 Aar. - Sognepræst for Skjerum og Aasted Menigheder Provst Røst.
Viborger Samler, 1835-05-03
Copulerede i Horsens den 24de April: Hr. Guldsmed Gorm-Bisgaard og Jfr. Kirstine Bloch. J Aarhuus den 29de April: Hr. Kjøbmand H. Gjern og Jfr. C. Schmidt.
Viborger Samler, 1835-05-03
(Jndsendt.) Det er jo en almindelig bekjendt Sætning, at et Lands Kultur og Civilisation kunne bedømmes efter Veienes Tilstand, og anvender man denne Sætning paa Jylland, saa maa man antage, at Kulturen er i Stigning, da betydelige Veiforbedringer i de sidste Decennier ere udførte.
Viborger Samler, 1835-05-03
Viborg Amt skal nu glædes ved Veicorpsets Nærværelse og skal Jyllands vestre Landevei fra Holstebroe forenes med Jyllands østre Landevei over Viborg, og Hobroe. For Viborg Bye er denne Sag ikke uden Jnteresse og opstaaer der strax Spørgsmaal, hvilken Vei der bør vælges til Holstebroe, enten den gamle nedlagte Vei ud af Mikkelsport, eller den nye anlagte ud af Mathisport. For første Vei taler, at den besværlige Nedkjørsel ved Dumpen under Veicorpsets Tilsyn vil blive hævet, at denne Vei optager Aarhuus og Colding Veiene, at Byen har en betydelig Tilførsel især af Tørv af denne Vei, at 2de Møller derved erholde en god Vei, og at Byen fritages for Vedligeholdelsen. Men herved er dog at mærke: at Distancen, hvor Aarhuus Veien løber i den gamle Holstebroe Vei, neppe udgjør en halv Fjerding-Vei, og hvor Colding-Veien forener sig med samme Vei, neppe en Fjerding-Vei, saa at Veifarende af disse Veie ikke ville vinde meget, ligesaalidt de 2de Møllere, at Byens Vei, som her omhandles, er alt i en god Stand, saa Vedligeholdelsen ei vil være vanskelig, at denne Vei saavel paa Byens Grund, som ved Agerskov og Finnerup, om Vinteren, naar Snee falder, er meget vanskelig at passere, at der paa den gamle Holstebroe Vei ved Agerskov og Finnerup er en betydelig Strækning af Sand og at der mangler Leer til at befæstige Veien med, at der saavel paa denne, som paa den anden Side af Seybek, findes en lang Række af korte Bakker, at Passagen paa denne Vei efter dens Beliggenhed er meget ubetydelig, forsaavidt den gaaer i Vester, og endeligen at den er længere, end den nye Holstebroe Vei. For den nye Holstebroe Vei taler, at den gaaer næsten i en lige Linie i Vester og ikke som den gamle Vei først i Syd og dernæst i Vester, at den er fortere, end den gamle, at den gaaer igjennem 2 store Landsbyer, at den er tildeels Kjøbstæds Vei for 12 Sogne, at alle Kalkvogne fra Kalkværkene i Dau berg og Monsted, som skulle i Øster, maa passere denne Vei, og at Productionen af Kalk, som paa Stedet har en Værdie af 15,000 Rbd. og naar den kommer til Forbrugstederne af 20 a 30,000 Rbd. bør opmunttes ved gode Veie, især da den i sin Tid kan have en betydelig Jndflydelse paa Agerdyrkningen, at Viborg af denne Vei har en betydelig Tilførsel, at den nye Vei paa flere Steder alt er i god Stand, hvorved betydelig Arbeide for Bonden vil spares, at der er Leer og temmelig gode Materialier i Nærheden, af Veien, at den paa hele Linien er fri for Snee i strænge Vintere, og at endeligen Viborg Bye formeentligen vil blive fritaget, naar denne Linie vælges, for Vedligeholdelsen af Veien til Halm, som nu om Vinteren er i en næsten ufremkommelig Tilstand.
Viborger Samler, 1835-05-03
Forsaavidt Spørgsmaalet er om at forene Viborg med Hobroe, som ei er uvigtigt, saa synes samme Forening lettest at kunne skee over Asmild, Jngstrup, Thiele, Vinge og Onsild, men skulde den nuværende Vei til Hobroe afbenyttes, burde samme dog i ethvert Tilfælde formeentligen gaae over Onsild isteden for over Hornumvasehuus, hvorved Veien blev betydelig kortere.
Viborger Samler, 1835-05-03
AVERTISSEMENTS. Moderne Silke-, Flors- og Kræp-Dame D. A. Tørklæder, Ditto Schavler, Marceliner, Gros de Napel, Sattin Turk, Sattin Russ, Sattin Royal og Floranie i forskiellige Couleurer, moderne Silke Vestetøier, Florsbaand, glatte og figurerede Silke & Atlas baand, m. fl. nye Manufactuurvare er arriveret, og sælges til de muligste billigste Priser hos D. Philipsen.
Viborger Samler, 1835-05-03
2 Smukke brede og smalle Blonder samt D. A. Zephier-Garn er i disse Dage arriveret D. Philipsen. Fingersproget. med 26 kobberstukne Haandfigurer.
Viborger Samler, 1835-05-03
Denne elegante og meget interessante Udgave faaes for 1 Mk. hos Hr. Boghandler Kabell i Viborg. Den kloge sigennerpiges Spaakunst, samt et Udvalg af smukke muntre Kunststykker m. m. faaes atter P. Kabell.
Viborger Samler, 1835-05-03
Skudsmaalsboger faaes P. C. 12. for 54 s. til Mandtion og 32 s. r. S. til Qvindekjøn hos P. Kabell.
Viborger Samler, 1835-05-03
For Dhrr. Bogbindere, der maatte ønske selv at indbinde Skudsmaalsbøger, bekjendtgjøres, at den trykte Extract til Skudsmaalsbøgerne faaes for 12 Mk. 8 s. pr. 100 Stkr. hos P. Kabell, Boghandler i Viborg. Sommer=Kasketter. af Michelsens Fabrik i Aarhuus faaes, i nyeste Facon L. Schjørring, og til billig Priis hos i Skive.
Viborger Samler, 1835-05-03
Til Efterretning bekjendtgjøres, at Remonte-Commissionen, i Maji og Junii d. A. vil indkjøbe RemonteHeste af det større og mindre Maal og til den Ende være tilstede. i Hjørring den 30te Mai, udenfor Markedstiden, paa Dronninglund d. 1ste og 2den Junii, i Thisted d. 5te dito, i Horsens d. 10de, 11te og 12te dito, i Middelfart d. 15de dito, udenfor Markedstiden, i Faaborg d. 17de dito, i Fredericia d. 19de dito, i Assens d. 21de, 22de og 23de dito, paa Thorseng d. 25de dito, udenfor Markedstiden. i Svendborg d. 28de dito, Det tilkjendegives, at formeldte Remonte=Heste, for at de kunne ventes antagne, maa være af en smuk Skabning, maale: Curasseerheste 10 Quarteer 2 Tommer, Dragon- og Landseneerheste 9 Quarteer 4 a 5 Tommer Sjællandsk Anlægsmaal, være ikke under 4 og ikke over 6 Aar gamle, have et forholdsmæssigt Hoved, der er godt forenet med en velreist Hals, en høi og skarp Manke, en velsluttet Krop, flade fastliggende og kraftfulde Bove, lige Ryg og Lænd, samt et tilrundet og nogenlunde lige Kryds, velstillede og stærke Been, et let, lige og kraftfuld Fodskifte. For alle usynlige eller skjulte Feil, saasom Krybbebider, Kuller, Engbrystighed m. m. maa Sælgeren indestaae.
Viborger Samler, 1835-05-03
Hadersleben i Remonte-Commissionen den 23de April 1835. C. W. v. Düring. N. v. Nørager. F. W. v. Rosenkrantz.